དེ་རྗེས་འདུས་སྲོང་མང་རྗེ་རྒྱལ་སར་བཞུགས།སྨན་པ་འདྲེ་རྗེ་བཛྲ་གྱི་བུ་ཁྱུང་པོ་རྡོ་རྗེ་རྒྱལ་པོའི་བླ་སྨན་པ་མཛད།མང་སྲོང་དང་འདུས་སྲོང་གཉིས་ཀའི་དུས་སུ་ཆབ་སྲིད་རིག་གནས་སྔར་བཞིན་དར་ཞིང༌།འདུས་སྲོང་མང་རྗེ་འདིའིདུས་སུ།བོད་དུ་ཇ་འདེབས་པ་དང༌།རོལ་མོའི་རྣམ་གྲངས་མང་པོ་ཞིག་དར་ལ།རྩལ་པོ་ཆེའི་མི་བདུན་བྱུང་སྟེ།རྔོག་རིང་ལ་ནག་པོས་གླང་པོ་ཆེ་ཐེགརྔོག་གླིང་ཁམས་ཀྱིས་གཡག་གྲུས་པོ་ཆེ་ཐེགགནོན་རྒྱལ་མཚན་གྱིས་མདའ་སྟེ་ཁ་མས་བྱ་ཁྲའི་སྐེད་པ་བཅད།སྦས་མདོངས་ཅན་གྱིས་མིག་རྒྱང་གསུམ་ལ་མདའ་རྒྱང་སླེབ།མགོས་གཡག་ཆུང་གིསཤ་བའི་རླིད་བུ་བྱེ་མས་བཀང་སྟེ་ཀླད་ལ་བསྐོར།ཅོག་རོ་འབྲོང་གཤོར་གྱིས་འབྲོང་ཐུར་དུ་རྒྱུག་པ་གྱེན་དུ་འཐེན་ནུས།གནོན་ཁྲི་བདུན་གཡུ་བྱིན་གྱིས་རྟ་བཟང་པོ་གཡང་ལ་མཆོངས་པ་གྱེན་ལ་འདྲེན་ནུས་སོ།།